सज-संवर कर जाते हैं लोगों को खुश करने पर अब सम्मान नहीं मिलता
एकजमाना तब था, जब बहरूपियों को देखकर लोग खुश हाेते थे, लेकिन आज उनके मनोरंजन को ज्यादा तवज्जो नहीं दिया जाता है। होली नजदीक आते ही यह लोग शहर में चंग ढप पर गा बजाकर होली दान मांगते हैं।
शहर में होली के गीत गाकर तीन बहरूपिए देव रुप में शहर में लोगों का मनोरंजन करते दिखे। शाम होते ही वह ऑटो में बस स्टैंड के लिए बैठ गए। उनका कहना था कि मुरैना में अब लोगों का मनोरंजन कर कुछ पैसे एकत्रित करेंगे। उनका कहना था कि मनोरंजन के तौर तरीकों में आए बदलाव के चलते बहरूपियों की हालत खराब हो गई है। अब लोग हमारी मेहनत को वो तवज्जो नहीं देते। आज भी हम किसी रुप को उसी किरदार के रुप में निभाते हैं। वहीं, मेकअप आर्टिस्ट वह मेकअप नहीं करता होगा। जैसा हम लोगों को मनोरंजन करने के लिए सजते हैं। मेकअप में कोई कमी नहीं छोड़ी जाती, लेकिन लोग प्यार (होली दान) करने में जरुर कंजूसी रखते हैं। समाज की उपेक्षा से आहत अब ज्यादातर बहरूपिए ठेला रिक्शा चलाते देखे जाते हैं। अभी होली में कुछ दिन शेष हैं, लेकिन इन बहरूपियों ने होली के रंग, उमंग और मस्ती की याद 8 दिन पहले लोगों को जरुर दिला दी।
धौलपुर. ऑटो में बैठे भगवान के रुप धरे बहरूपिए।
hin_Deva hin_Deva hin_Deva awa_Deva